ཆོས་རྒྱལ་ཁྲི་སྲོང་ལྡེ་བཙན་གྱི་དུས་ནི་བོད་ཀྱི་རྩོམ་རིག་ཕུན་སུམ་ཚོགས་པར་འཕེལ་བའི་དུས་སྐབས་ཤིག་ཡིན་ཏེ།བསླབ་བྱའི་རྩོམ་ལུས་ཀྱི་ཐད་རྒྱལ་པོའི་བཀའ་ལུང་དང་ཞལ་གདམས།མཁན་སློབ་ཟུང་གི་བསླབ་བྱ་དང་མགུར་གསུངས།ཞལ་ཆེམས་སོགས་བསླབ་བྱའི་བརྩམས་ཆོས་མོད་པ་ཞིག་ཐོན་པ་དང་།ཉང་ཉི་མ་འོད་ཟེར་གྱིས་གཏེར་ནས་བཏོན་པའི་སློབ་དཔོན་པདྨ་འབྱུང་གནས་ཀྱི་རྣམ་ཐར་བཀའ་ཐང་ཟངས་གླིང་མནི་བསླབ་བྱའི་བང་མཛོད་ཅིག་ཡིན་པ་དང་།བཀའ་ཐངདེ་ནི་རྒྱལ་པོ་ཨིནྡྲ་བོངྷིས་ཡབ་མཛད་པ་དང་རྒྱལ་ས་བཟུང་བ་ནས་དབུ་བརྩམས།སློབ་དཔོན་པདྨ་ལྷོ་ནུབ་སྲིན་པོ་འདུལ་དུ་གཤེགས་ཏེ་ཕྱག་དང་སྐྱེལ་ལན་དུ་མགུ་གསུངས་པས་མཇུག་བསྡུས་པའི་ལེའུ་ཞེ་གཅིག་གི་བདག་ཉིད་ཅན་ཡིན་ལ།དེ་ལས་ལེའུ་དྲུག་པ་མན་ཆད་ཡོངས་རྫོགས་བོད་དང་འབྲེལ་བའི་ལོ་རྒྱུས་ཤ་སྟག་འདུག་གོ།ལེའུ་ཉེར་བཞི་པ་སློབ་དཔོན་པདྨས་བོད་ཀྱི་རྒྱལ་པོ་རྣམས་ལ་ཞལ་ཆེམས་བཞག་པ་ནས།ལེའུ་སོ་དྲུག་པ་སློབ་དཔོན་པདྨས་བོད་འབངས་སྤྱི་མཐུན་རྣམས་ལ་ཞལ་ཆེམས་བཞག་པ་ཞེས་པའི་བར་ཁྱོན་བསྡོམས་ཞལ་ཆེམས་ལེའུ་བཅུ་གསུམ་ཡོད་པ་དང་།དེ་ནི་སྲོང་བཙན་སྒམ་པོའི་བསླབ་བྱའི་རྗེས་སུ།བོད་མིའི་ཆབ་སྲིད་དང་ཆོས་ལུགས།ཀུན་སྤྱོད།བསམ་བློ།འཚོ་བ་བཅས་ཕྱོགས་སོ་སོར་ཐེ་གཏོགས་གང་ཡག་བྱ་ནུས་པའི་བསླབ་བྱ་གལ་ཆེན་ཞིག་ཡིན་ཙ་ན།ང་ཚོས་འདིར་ཞལ་ཆེམས་བཅུ་གསུམ་ལས་བརྗོད་བྱ་དོན་དང་རྗོད་བྱེད་ཚིག་གང་ཅི་ཐད་ཡང་རྩེར་སོན་པ་རེ་གཉིས་ཤིག་ངོ་སྤྲོད་བགྱིས་ན།